
	Comisia pentru 

muncă și protecție socială
Nr.4c-9/855
Bucureşti, 21.11.2018 
	
	Comisia pentru agricultură, silvicultură, industrie alimentară şi servicii specifice

Nr. 4c-5/693
Bucureşti, 21.11.2018


CĂTRE 

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanței de urgență a Guvernului nr. 83/2018 privind acordarea unei măsuri de protecție socială persoanelor concediate din cadrul societăților din sectorul crescătorilor de suine a căror activitate a fost afectată de virusul pestei porcine africane, transmis spre dezbatere în fond, în procedură de urgență, Comisiei pentru muncă și protecție socială și Comisiei pentru agricultură, silvicultură, industrie alimentară și servicii specifice, cu adresa nr.PLx 612/2018 din 24 octombrie 2018. 
În raport de obiectul şi conţinutul său, proiectul de lege face parte din categoria legilor organice.

PREŞEDINTE, 



PREŞEDINTE,
Adrian SOLOMON 


Alexandru STĂNESCU

	Comisia pentru 

muncă și protecție socială

Nr.4c-9/855

Bucureşti, 13.11.2018
	Comisia pentru agricultură, silvicultură, industrie alimentară şi servicii specifice

Nr. 4c-5/693
Bucureşti, 21.11.2018


RAPORT COMUN
asupra proiectului de Lege pentru aprobarea Ordonanței de urgență a Guvernului nr. 83/2018 privind acordarea unei măsuri de protecție socială persoanelor concediate din cadrul societăților din sectorul crescătorilor de suine a căror activitate a fost afectată de virusul pestei porcine africane

 
În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru muncă și protecție socială și Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, în procedură de urgență, cu proiectul de Lege pentru aprobarea Ordonanței de urgență a Guvernului nr. 83/2018 privind acordarea unei măsuri de protecție socială persoanelor concediate din cadrul societăților din sectorul crescătorilor de suine a căror activitate a fost afectată de virusul pestei porcine africane, transmis cu adresa 
nr.PLx 612/2018 din 24 octombrie 2018.

Consiliul Legislativ a avizat favorabil proiectul de lege conform avizului nr.897/12.09.2018.

Consiliul Economic și Social a avizat favorabil proiectul de lege conform avizului nr.4713/12.09.2018.
Comisia pentru drepturile omului, culte și problemele minorităților naționale a avizat favorabil proiectul de lege, conform avizului nr.4c-6/545/31.10.2018.
Senatul, în calitate de primă Cameră sesizată, a adoptat proiectul de lege în ședința din 22 octombrie 2018.
Proiectul de lege are ca obiect de reglementare aprobarea Ordonanței de urgență a Guvernului nr. 83/2018 care creează cadrul legal şi instituţional pentru acordarea unor măsuri de protecţie socială salariaţilor din cadrul societăţilor din sectorul de creştere a suinelor, a căror activitate a fost afectată de virusul pestei porcine africane şi ale căror contracte individuale de muncă au încetat pentru motive neimputabile acestora.
Potrivit prevederilor art.61 şi art.63 din Regulamentul Camerei Deputaţilor, republicat, cu modificările și completările ulterioare, membrii Comisiei pentru muncă și protecție socială au dezbătut proiectul de lege în şedinţa din 6 noiembrie 2018, iar cei ai Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţa din 20 noiembrie 2018.
Din totalul de 23 de membri ai Comisiei pentru muncă și protecție socială au fost prezenţi la dezbatere 20 de deputaţi.
Din totalul de 24 de membri ai Comisiei pentru agricultură, silvicultură, industrie alimentară şi servicii specifice au fost prezenţi la dezbateri conform listei de prezență.
În conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, la dezbateri au participat, ca invitaţi: domnul Traian Petcu, vicepreședinte al Autorităţii Naționale Sanitare Veterinare și pentru Siguranța Alimentelor și doamna Tania Grigore, director în cadrul Ministerului Muncii și Justiției Sociale.
În raport de obiectul și conținutul său, proiectul de lege face parte din categoria legilor organice.

Conform prevederilor art.76 alin.(1) din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră Decizională.

În urma examinării proiectului de lege şi a opiniilor exprimate, membrii celor două comisii au hotărât, cu majoritate de voturi (o abținere), să propună plenului Camerei Deputaților adoptarea  proiectului de Lege în forma prezentată de Senat. 
	PREŞEDINTE,

Adrian SOLOMON                                           
	PREŞEDINTE,

Alexandru STĂNESCU


	SECRETAR,

Violeta RĂDUȚ
	SECRETAR,

Dan CIOCAN


	
	

	Întocmit,

Consilier parlamentar Lidia Vlădescu
	Consilier parlamentar dr. Gabriela Amalia Ciurea

